Notum sit omnibus tam presentibus quam futuris monachis monasteriorum sancti Benigni sanctique Eugendii Jurensis quod dompnus Jarento abbas domnusque Humbertus* abbas, communi fratrum consilio, talem societatem firmaverunt ut alterutrum capitulum caeterisque consortiis perfruerentur et pro defunctis fratribus brevia ad invicem mitterentur: unusquisque vero sacerdotum missam unam, caeteri vero, nondum sacerdotali ordine praediti, L psalmos canerent ad quorum primum officium et ad missam omnia signa pulsarentur. Statuerunt insuper, quod et majus est, in omnibus scilicet missis, psalmis et orationibus et elemosinis aliisque beneficiis ad invicem sociari.